โฆษกประจำสำนักนายกรัฐมนตรี ชี้แจง ข้อเท็จจริงเกี่ยวกับข่าว"จัดตั้งเขตปลอดอากร ยืนยัน Alibaba ไม่ได้ขอรับการส่งเสริมจาก BOI จึงไม่มีการยกเว้นภาษี 13 ปี
นางนฤมล ภิญโญสินวัฒน์ โฆษกประจำสำนักนายกรัฐมนตรี ชี้แจงข้อเท็จจริงเกี่ยวกับข่าว"จัดตั้งเขตปลอดอากร รับทุนอาลีบาบา 1.3 หมื่นล. เว้นภาษีเต็มพิกัด 13 ปี ส่งมอบพื้นที่ก.ย." ที่เผยแพร่โดย feed-khao .com ว่าเนื้อหาข่าวดังกล่าวบิดเบือนจากข้อเท็จจริงดังต่อไปนี้         ข้อแรก Alibaba ไม่ได้ขอรับการส่งเสริมจาก BOI จึงไม่มีการยกเว้นภาษี 13 ปี แต่อย่างใด/การถือครองที่ดินการลงทุนในพื้นที่ EEC ของAlibaba เป็นการถือครองที่ดินตามปกติตามกฎหมาย BOI และการนิคมฯ และ/EEC ยังเปลี่ยนรูปแบบการชำระภาษีศุลกากรจากทุกวันเป็น "ทุก 14 วัน" ถือเป็นต้นแบบการอำนวยความสะดวกทางศุลกากร ทั้งนี้การลงทุนของ Alibaba ใน EEC ไม่เพียงสนับสนุนการลงทุนด้าน E-Commerce แต่ยังเป็นการขยายช่องทางการตลาดให้สินค้าเกษตร และผู้ประกอบการ SMEs ของไทย        นอกจากนี้ พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ฝากขอบคุณสื่อมวลชนที่ได้มีการตรวจสอบข้อเท็จจริงกับหน่วยงานที่เกี่ยวข้อง เพื่อร่วมเป็นสื่อกลางในการสื่อสารความจริงให้ประชาชนได้เข้าใจ